
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1043 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας για υπαλλήλους 
του Υπουργείου Δημόσιας Τάξης που έχουν δια¬ 
τεθεί για την προσωπική ασφάλεια της Δημάρ¬ 
χου Θεσσαλονίκης. 1 

Σύσταση ελεγκτικής ομάδας για τη διενέργεια ελέγ¬ 
χου, στην ομάδα έργου του Ταμείου Συνοχής 
«ΕΡΓΑ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ ΠΕ¬ 
ΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ». 2 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στο πλαίσιο πρά¬ 
ξης του Επιχειρησιακού Προγράμματος Αγροτι¬ 
κή Ανάπτυξη και Ανασυγκρότηση της Υπαίθρου 
«ΕΠΑΑ-ΑΥ» (Γ' ΚΠΣ) που συγχρηματοδοτείται από 


το ΕΓΤΠΕ-Τμήμα Προσανατολισμού. 3 

Σύσταση ελεγκτικής ομάδας για τη διενέργεια ελέγ¬ 
χου στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΥΓΕΙΑ- 
ΠΡΟΝΟΙΑ 2000-2006», σε πράξεις που συγχρη- 
ματοδοτούνται από το ΕΚΤ, στο πλαίσιο του Γ' 

ΚΠΣ. 4 

Καθιέρωση υπερωριακής εργασίας Β' εξαμήνου 2006 
των μονίμων υπαλλήλων του Εθνικού Αστεροσκο¬ 
πείου Αθηνών (ΕΑΑ). 5 

Καθιέρωση υπερωριακής απασχόλησης υπαλλήλων 
της Κεντρικής Υπηρεσίας της Διοίκησης Υγειο¬ 
νομικής Περιφέρειας Δυτικής Ελλάδας για το Β' 
εξάμηνο του 2006. 6 


Τροποποίηση της υπ’ αριθμ. ΔΥ1δ/112714/21.10.2005 
(ΦΕΚ 1528/7.11.2005 τ.Β') απόφασης τροποποίη¬ 
σης του Τρίτου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' 

Ιατρών Ε.Σ.Υ. 7 

Τροποποίηση της υπ’ αριθμ. ΔΥΙδ/οικ. 112789/21.10.2005 
(ΦΕΚ 1558/11.11 .2005 τ.Β') απόφασης τροποποίη¬ 
σης του Πέμπτου Περιφερειακού Συμβουλίου Επι¬ 
λογής και Αξιολόγησης των Επιμελητών Α' και Β' 

Ιατρών Ε.Σ.Υ. 8 

Τροποποίηση της υπ’ αριθμ. ΔΥ1 δ/133725/04/21.1.2005 


Ο.Ε. (ΦΕΚ 111/31.1.2005 τ.Β') απόφασης συγκρότη¬ 
σης του Δεύτερου Περιφερειακού Συμβουλίου 
Επιλογής και Αξιολόγησης των Επιμελητών Α' 

και Β' Ιατρών Ε.Σ.Υ. 9 

Κατάργηση ειδικοτήτων Ι.Ε.Κ. του Ο.Τ.Ε.Κ. που είχαν 
ιδρυθεί βάσει του β.δ. 151/1971. 10 


2 Αυγούστου 2006 

Έγκριση λεπτομερειών εφαρμογής του Κώδικα Δια¬ 
χείρισης του Συστήματος και Συναλλαγών Ηλε¬ 
κτρικής Ενέργειας σχετικά με την υποβολή προ¬ 
γραμμάτων εισαγωγών ηλεκτρικής ενέργειας 


κατά το θέρος του έτους 2006. 11 

ΑΠΟΦΑΣΕΙ Σ 

Αριθμ. 30556 (1) 


Καθιέρωση υπερωριακής εργασίας για υπαλλήλους του 
Υπουργείου Δημόσιας Τάξης που έχουν διατεθεί για 
την προσωπική ασφάλεια της Δημάρχου Θεσσαλο¬ 
νίκης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/23.12.2003 
(ΦΕΚ Α' 297). 

2. Το υπ’ αριθμ. 49788/8.6.2006 έγγραφο του Δημάρχου 
Θεσσαλονίκης σχετικά με την καθιέρωση υπερωριακής 
εργασίας στον αστυφύλακα Τσακιρίδη Ελευθέριο. 

3. Την υπ’ αριθμ. 250623/4/5/1.6.2006 διαταγή με την 
οποία διατέθηκε ο ανωτέρω αστυφύλακας, για την λήψη 
μέτρων ασφάλειας στους χώρους του Δημαρχείου Θεσ¬ 
σαλονίκης, από 1.6.2006 μέχρι νεωτέρας. 

4. Το γεγονός ότι από τις διατάξεις της απόφασης 
προκαλείται δαπάνη ύψους 6.000 ευρώ, η οποία θα κα¬ 
λυφθεί από τον προϋπολογισμού του Δήμου Θεσσαλο¬ 
νίκης (Κ.Α. 10.03/6042.01). 

5. Την υπ’ αριθμ. ΔΙΔΚ/Φ. 1/2/6139/24.3.2004 (ΦΕΚ 527/ 
Β'/24.3.2004) κοινή απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης», 
αποφασίζουμε: 

Εγκρίνουμε, την καθιέρωση υπερωριακής εργασίας 
από 1.6.2006 μέχρι νεωτέρας ως εξής: 

- Απογευματινής υπερωριακής εργασίας εξήντα (60) 
ώρες μηνιαίος 

- Εργασίας τις Κυριακές - Αργίες δεκαέξι (16) ώρες 
μηνιαίος 

- Νυχτερινής εργασίας καθημερινών ημερών δεκαέξι 
(16) ώρες μηνιαίος 

για έναν (1) αστυφύλακα που διατέθηκε από το Υπουρ¬ 
γείο Δημόσιας Τάξης για την λήψη μέτρων ασφάλειας 
στους χώρους του Δημαρχείου Θεσσαλονίκης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή ισχύει ένα μήνα πριν από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Η απόφασης αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. 2349/0051Δ (2) 

Σύσταση ελεγκτικής ομάδας για τη διενέργεια ελέγ¬ 
χου, στην ομάδα έργου του Ταμείου Συνοχής «ΕΡΓΑ 
ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτι¬ 
κού Πλαισίου Στήριξης και άλλες διατάξεις» (ΦΕΚ 251/ 
Τ.Α714.11.2000), όπως τροποποιήθηκε με το άρθρο 23 του 
ν. 3148/2003 (ΦΕΚ 136/τ.Α75.6.2003) και ισχύει. 

2. Την υπ’ αριθμ. 37930/ΔΙΟΕ/1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432/τ.Β'). 

3. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ 310/τ.Β'). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ 1170/ 
τΒ'). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της (Ε.Δ.ΕΛ ) για το έτος 2006. 

7. Την ανάγκη διενέργειας ουσιαστικού ελέγχου σε 
έργα του Ταμείου Συνοχής 2000-2006. 

8. Το γεγονός ότι από τις διατάξεις της ανωτέρω 
σχετικής απόφασης προκαλείται δαπάνη 1.050,00 €, 
πλέον εργοδοτικών εισφορών, για την αμοιβή των ελε¬ 
γκτών, η οποία βαρύνει τις πιστώσεις του Π/Υ Δημοσίων 
Επενδύσεων (Πρόγραμμα Ενεργειών Τεχνικής Βοήθειας. 
Υποπρόγραμμα Β'), αποφασίζουμε: 

1. Συνιστούμε Ελεγκτική Ομάδα για τη διενέργεια 
ουσιαστικού ελέγχου στην ομάδα έργου του Ταμείου 
Συνοχής «ΕΡΓΑ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ». Συγκεκριμένα θα 
ελεγχθούν: 

Έργο 2: ΧΥΤΑ Ανατολικής Αιγιαλείας 

Έργο 3: ΧΥΤΑ και ΣΜΑ ερύτερης περιοχής Ναυπά- 
κτου. 

2. Μέλη της Ελεγκτικής ομάδας ορίζονται οι εξής: 

• Τερεζάκη Σοφία, υπάλληλος κλάδου ΠΕ Δημοσιονο¬ 
μικών της 51 πς Δ/νσης Προγραμματισμού και Ελέγχων 
του Γ.Λ.Κ. 


• Κοντογεώργιος Σωτήρης, υπάλληλος κλάδου ΠΕ 
Δημοσιονομικών της 51 ης Δ/νσης Προγραμματισμού και 
Ελέγχων του Γ.Λ.Κ. 

• Σκουλάξενου Αικατερίνη, υπάλληλος του κλάδου 
ΠΕ Μηχανικών της 51 Γς Δ/νσης Προγραμματισμού και 
Ελέγχων του Γ.Λ.Κ. 

Συντονίστρια της ελεγκτικής ομάδας ορίζεται η Τε¬ 
ρεζάκη Σοφία. 

3. Ο έλεγχος θα διενεργηθεί στην Ειδική Υπηρεσία 
Διαχείρισης Επιχειρησιακού Προγράμματος Δυτικής 
Ελλάδας, στους τελικούς δικαιούχους Νομαρχιακή Αυ¬ 
τοδιοίκηση Αχαΐας και Αιτωλοακαρνανίας, καθώς και 
στο Περιφερειακό Ταμείο Ανάπτυξης Δυτικής Ελλάδας 
από 9.7.2006 έως και 15.7.2006. 

4. Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 
των συγκεκριμένων έργων. 

• Η διαπίστωση της πορείας υλοποίησης των έργων, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

• Η επιτόπια εξακρίβωση της υλοποίησης του φυσικού 
αντικειμένου των έργων. 

5. Μετά το πέρας του ελέγχου θα συνταχθεί έκθεση, 
εντός προθεσμίας τριών μηνών, με τα αποτελέσματα 
του ελέγχου, η οποία θα υποβληθεί στην Διεύθυνση 
Προγραμματισμού και Ελέγχων του Γενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

6. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο 
μαζικής μεταφοράς (συμπεριλαμβανομένου και του ταξί 
εντός νομού). 

7. Η εκτός έδρας αποζημίωση και τα έξοδα μετακί¬ 
νησης και διανυκτερεύσεων των μελών της ελεγκτικής 
ομάδας θα καλυφθούν σύμφωνα με την υπό στοιχείο 3 
του προοιμίου απόφαση. 

8. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 4 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ. 2351/0051 (3) 

Σύσταση ελεγκτικής ομάδας για τη διενέργεια ελέγχου 
συστήματος διαχείρισης στο πλαίσιο πράξης του 
Επιχειρησιακού Προγράμματος Αγροτική Ανάπτυ¬ 
ξη και Ανασυγκρότηση της Υπαίθρου «ΕΠΑΑ.ΑΥ» (Γ' 
ΚΠΣ) που συγχρηματοδοτείται από το ΕΓΤΠΕ-Τμή- 
μα Προσανατολισμού. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14445 


όπως τροποποιήθηκε με το άρθρο 23 του ν. 3148/2003 
(ΦΕΚ Α' 136) και ισχύει. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών περί «Καθορισμού αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ Β' 
1170). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ.6) του ν. 2860/2000 (ΦΕΚ Β' 310). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

7. Την ανάγκη διενέργειας ελέγχου στο Επιχειρησιακό 
Πρόγραμμα Αγροτική Ανάπτυξη και Ανασυγκρότηση της 
Υπαίθρου «ΕΠΑΑ-ΑΥ». 

8. Το γεγονός ότι από τις διατάξεις αυτής της από¬ 
φασης προκαλείται δαπάνη 1.100 €, για την αμοιβή των 
ελεγκτών, πλέον εργοδοτικών εισφορών, η οποία βαρύ¬ 
νει τις πιστώσεις του Π/Υ Δημοσίων Επενδύσεων (Πρό¬ 
γραμμα Ενεργειών Τεχνικής Βοήθειας - Υποπρόγραμμα 
Β'), αποφασίζουμε: 

1. Συνιστούμε Ελεγκτική Ομάδα για τη διενέργεια 
ελέγχου της πράξης του ΕΠ Αγροτική Ανάπτυξη και 
Ανασυγκρότηση της Υπαίθρου: 

«Επενδύσεις για τη βελτίωση των συνθηκών με¬ 
ταποίησης και εμπορίας των γεωργικών προϊόντων 
φυτικής και ζωικής προέλευσης στο πλαίσιο της 1 ης 
προκήρυξης» με κωδ ΟΠΣ 70077, ενταγμένη στον Αξο¬ 
να Προτεραιότητας 2: «Παρεμβάσεις στο επίπεδο με¬ 
ταποίησης και εμπορίας του πρωτογενούς γεωργικού 
και δασικού προϊόντος» και στο Μέτρο 1: «Επενδύσεις 
στη μεταποίηση και εμπορία γεωργικών προϊόντων» 
του ΕΠΑΑ-ΑΥ, συγχρηματοδοτούμενης από το ΕΓΤΠΕ 
- Τμήμα Προσανατολισμού. 

Ο έλεγχος αφορά στα υποέργα με υπ’ αριθμ. 199 
«Εκσυγχρονισμός και μετεγκατάσταση μονάδας συ- 
σκευασίας και τυποποίησης οπωρ/κών» και υπ’ αριθμ. 
101 «εκσυγχρονισμός μονάδας σφαγείου - τεμαχισμού 
κρέατος και παραγωγής κρεατοσκευασμάτων» στο Ν. 
Ηρακλείου και Ρεθύμνου αντίστοιχα. 

2. Μέλη της Ελεγκτικής ομάδας ορίζονται οι εξής: 

Δαφνιά Γεωργία, υπάλληλος της 51ης Δ/νσης Προ- 

γρ/σμού και Ελέγχων, του κλάδου ΠΕ Γεωπόνων, ως 
συντονίστρια. 

Χριστοφίλης Νικόλαος, υπάλληλος της 51ης Δ/νσης 
Προγρ/σμού και Ελέγχων, του κλάδου ΠΕ Δημοσιονο 
μικών. 

Γεροντίδου Μαγδαλινή, υπάλληλος της 51ης Δ/νσης 
Προγρ/σμού και Ελέγχων, του κλάδου ΠΕ Μηχανικών. 

3. Ο έλεγχος θα διενεργηθεί: 

1) Στην Ειδική Υπηρεσία Διαχείρισης (ΕΥΔ) του ΕΠΑΑ. 
ΑΥ και στη Δ/νση Προγρ/σμού και Γεωργικών Διαρ¬ 
θρώσεων, Τελικό Δικαιούχο (ΤΔ) της ανωτέρω πράξης 
στην Αθήνα κατά το χρονικό διάστημα από 17.7.2006 
μέχρι 19.7.2006. 


2) α) Στη Δ/νση Αγροτικής Ανάπτυξης της ΝΑ Ηρα¬ 
κλείου και στη Δ/νση Γεωργίας Ρεθύμνου (Φορείς Επί¬ 
βλεψης), καθώς και 

β) Στους φορείς «ΓΙΑΝΝΑΚΑΚΗΣ Γ.ΑΒΕΕ» και «ΟΒΕΤΑ 
ΡΑΒΜ ΑΒΕΕ» για το οικονομικό και φυσικό αντικείμενο 
των υποέργων που υλοποιείται στους Δήμους Τυμπα- 
κίου Ν. Ηρακλείου και Αρκαδίου Ν. Ρεθύμνου, κατά το 
χρονικό διάστημα από 23.7.2006 μέχρι 28.7.2006. 

4. Το μέλος της ελεγκτικής ομάδας Γεροντίδου Μα- 
γδαληνή θα συμμετέχει στον ανωτέρω έλεγχο από 25- 
28.7.2006. 

Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος από την ΕΥΔ 
και τον Τελικό Δικαιούχο. 

• Η πορεία υλοποίησης της πράξης και των υποέργων, 
σύμφωνα με τις εθνικές και κοινοτικές διατάξεις. 

• Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των πράξεων. 

Μετά το πέρας του ελέγχου θα συνταχθεί έκθεση 

που θα παραδοθεί στη Διεύθυνση Προγραμματισμού 
και Ελέγχων το αργότερο εντός τριών μηνών από την 
περαίωση του ελέγχου, για εισήγηση στην Επιτροπή 
Δημοσιονομικού Ελέγχου και έγκριση. Στα μέλη της ελε¬ 
γκτικής ομάδας θα καταβληθεί η προβλεπόμενη αποζη¬ 
μίωση, σύμφωνα με την υπό στοιχείο 3 του προοιμίου 
απόφαση. Η παρούσα αποτελεί και έγκριση μετακίνησης 
της ελεγκτικής ομάδας με οποιοδήποτε μεταφορικό 
μέσο και του ταξί εντός των ορίων του κάθε νομού. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 4 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ. 2353/Γ0051 (4) 

Σύσταση ελεγκτικής ομάδας για τη διενέργεια ελέγχου 
στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΥΓΕΙΑ-ΠΡΟΝΟΙΑ 
2000-2006», σε πράξεις που συγχρηματοδοτούνται 
από το ΕΚΤ, στο πλαίσιο του Γ' ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ Α' 251), όπως τροπο¬ 
ποιήθηκε με το άρθρο 23 του ν. 3148/2003 (ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/27040/0022/31.7.2003 απόφαση 
των Υφυπουργών Οικονομίας και Οικονομικών «Κα¬ 
θορισμός αποζημίωσης των μελών των ελεγκτικών 
ομάδων του άρθρου 17 (παρ.6 και 7) του ν. 2860/2000» 
(ΦΕΚ Β' 1170). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ.6) του ν. 2860/2000» (ΦΕΚ Β' 310). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.Ε.Λ. για το έτος 2006. 

7. Την ανάγκη διενέργειας ουσιαστικού ελέγχου στο 
Ε.Π Υγεία-Πρόνοια 2000-2006, σε δράσεις ΕΚΤ, στο 
πλαίσιο ελέγχου των προγραμμάτων του Γ' ΚΠΣ. 

8. Το γεγονός ότι από τις διατάξεις αυτής της από¬ 
φασης προκαλείται δαπάνη 500 €, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το Πρόγραμμα Τεχνικής Βοήθειας της 
Ε.Δ.Ε.Λ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Επιχειρησιακού 
Προγράμματος ΥΓΕΙΑ - ΠΡΟΝΟΙΑ 2000-2006, στο πλαί¬ 
σιο του Γ' ΚΠΣ. 

Ειδικότερα θα ελεγχθούν, η Ειδική Υπηρεσία Διαχεί¬ 
ρισης του ΕΠ Υγείας-Πρόνοιας, καθώς και οι παρακάτω 
τελικοί δικαιούχοι και ανάδοχοΐ: 

α) Πανελλήνια'Ενωση για την Ψυχοκοινωνική Αποκατά¬ 
σταση και την Επαγγελματική Επανένταξη (Π.Ε.Ψ.Α.Ε.Ε), 
ως ΤΔ του έργου με κωδικό ΟΠΣ 69479 «Στελέχωση και 
Λειτουργία Οικοτροφείου στην Αττική για 15 ασθενείς 
με βαριά νοητική υστέρηση». 

β) Ψυχιατρικό Νοσοκομείο Αθηνών (Ψ.Ν.Α), ως ΤΔ του 
έργου με κωδικό ΟΠΣ 86894 «Στελέχωση και Λειτουρ¬ 
γία Πρότυπης Δομής Οικοτροφείου στην Αττική για 15 
ψυχικά ασθενείς που διαβιούν στο Ψ.Ν.Α (Γ05)». 

Οι ως άνω πράξεις είναι ενταγμένες, στο Μέτρο: 1 
«Αποασυλοποίηση και κοινωνικοοικονομική επανένταξη 
ψυχικά ασθενών», του Άξονα Προτεραιότητας 2 «Ψυχική 
Υγεία». 

Επίσης, κατά τη διάρκεια του ελέγχου πιθανόν να 
επιλεγούν και άλλα έργα/υποέργα που εκτελούν οι πα¬ 
ραπάνω ΤΔ ,στο πλαίσιο του ΕΚΤ, με τυχαία δειγματο¬ 
ληψία ή κατά την κρίση της ελεγκτικής ομάδας. 

2. Μέλη της Ελεγκτικής ομάδας ορίζονται οι παρακάτω 
υπάλληλοι του ΓΛΚ: 

Μαυρίκου Μαρία, υπάλληλος της Δ/νσης Προγραμ¬ 
ματισμού και Ελέγχων (Δ 51). 

Πυρόβολος Νικόλαος, υπάλληλος της Δ/νσης Προ¬ 
γραμματισμού και Ελέγχων (Δ 51). 

Συντονιστής της ελεγκτικής ομάδας ορίζεται η Μαυ¬ 
ρίκου Μαρία 

3. Έργο της Ελεγκτικής Ομάδας είναι ο έλεγχος του 
συστήματος διαχείρισης και ελέγχου μέσω των παρα¬ 
πάνω επιλεγμένων πράξεων και ειδικότερα: 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών και περιφερειακών υπη¬ 
ρεσιών και τελικών δικαιούχων. 

β. η διαπίστωση της ορθής διαχείρισης του προγράμ¬ 
ματος σε σχέση με τα ελεγχόμενα έργα από την Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους. 

γ. η πορεία υλοποίησης των πράξεων, σύμφωνα με 
τις εθνικές και κοινοτικές διατάξεις, 

δ. η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών και 


ε. η υλοποίηση του φυσικού αντικειμένου των πράξεων. 

4. Ο έλεγχος θα διενεργηθεί κατά το χρονικό διάστη¬ 
μα από 10.07.2006 έως και 14.07.2006. 

5. Μετά το πέρας του ελέγχου θα συνταχθεί έκθεση, 
εντός προθεσμίας τριών (3) μηνών, με τα αποτελέσματα 
του ελέγχου, που θα υποβληθεί στην Διεύθυνση Προ¬ 
γραμματισμού και Ελέγχων του Γ ενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ. 11042(ΦΟΡ) 686 (5) 

Καθιέρωση υπερωριακής εργασίας Β' εξαμήνου 2006 
των μονίμων υπαλλήλων του Εθνικού Αστεροσκο¬ 
πείου Αθηνών (ΕΑΑ). 

Ο ΥΠΟΥΡΓΟΣ ΑΝΑΠΤΥΞΗΣ 

Εχοντας υπόψη: 

1. Τις διατάξεις: 

α) του ν. 1514/1985 «Ανάπτυξη της επιστημονικής και 
τεχνολογικής έρευνας» ΦΕΚ 13/Α/1985. 

β) του ν. 2362/1995 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» ΦΕΚ 
247/Α'/1995. 

γ) του άρθρου 16 του ν. 3205/2003 «Μισθολογικές ρυθ¬ 
μίσεις .και άλλες συναφείς διατάξεις» ΦΕΚ: Α' 297. 

δ) του π.δ. 62/1986 (ΦΕΚ 21/Α'/1986) «οργανισμός ΕΑΑ» 
και την υπ’ αριθμ. 740/11.6.1987 κοινή υπουργική απόφαση, 
με την οποία έγινε προσαρμογή κλάδων και θέσεων του 
τακτικού προσωπικού του ΕΑΑ σύμφωνα με το προσο- 
ντολόγιο - κλαδολόγιο (ΦΕΚ336/Β'/1987). 

2. Το υπ’ αριθμ. 1687/31.5.2006 έγγραφο του ΕΑΑ. 

3. Το υπ’ αριθμ. 1688/31.5.2006 έγγραφο του ΕΑΑ (Επάρ¬ 
κεια πιστώσεων στον προϋπολογισμό του ΕΑΑ για υπε¬ 
ρωρίες, φορέας 35/130 ΚΑΕ - 0261, 0263 με το ποσό των 
103.500,00 € και φορέας 35/630 ΚΑΕ - 0511, 0512 με το 
ποσό των 7.200,00 €), αποφασίζουμε: 

Εγκρίνουμε την υπερωριακή, νυκτερινή και εξαιρέ¬ 
σιμων ημερών απασχόληση του μόνιμου προσωπικού 
του Εθνικού Αστεροσκοπείου Αθηνών (ΕΑΑ), για το Β' 
εξάμηνο του έτους 2006. 

Για 51 υπαλλήλους (14.500) ώρες συνολικά συνολικής 
δαπάνης 55.000,00 ευρώ. 

Υπερωρίες ημερήσιες απλές 6.760 ώρες 

Υπερωρίες νυκτερινές απλές 2.500 ώρες 

Υπερωρίες ημερήσιες εξαιρέσιμες 2.400 ώρες 

Υπερωρίες νυκτερινές εξαιρέσιμες 700 ώρες 

Νυκτερινά εργασίμων ημερών προς συμπλήρωση της 
εβδομαδιαίας υποχρεωτικής εργασίας 1.400 ώρες 

Νυκτερινά και ημερήσια Κυριακών και εξαιρέσιμων 
προς συμπλήρωση της εβδομαδιαίας υποχρεωτικής 
εργασίας 740 ώρες 

Σύνολο _ 14.500 ώρες 

Οι ανωτέρω ώρες υπερωριακής εργασίας θα προ- 
σφερθούν: 

α) Από Δευτέρα έως Παρασκευή από 15.00-22.00 και 
από 22.00-7.30. 

β) Σάββατο και Κυριακή σε 24ωρη βάση από 7.30-22.00 
και από 22.00-7.30. 

Η απόφαση αυτή ισχύει ένα μήνα πριν την δημοσί¬ 
ευσή της στην Εφημερίδα της Κυβερνήσεως και μέχρι 
31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. ΥΙΟβ/Γ. Π. 67166 (6) 

Καθιέρωση υπερωριακής απασχόλησης υπαλλήλων της 
Κεντρικής Υπηρεσίας της Διοίκησης Υγειονομικής 
Περιφέρειας Δυτικής Ελλάδας για το Β' εξάμηνο 
του 2006. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 1558/1985 (ΦΕΚ 137/Α71985) 
όπως τροποποιήθηκε με το υπ’ αριθμ. 63/1998 (ΦΕΚ 98/ 
Α'/22.4.2005) «Κωδικοποίηση της Νομοθεσίας για την 
Κυβέρνηση και τα Κυβερνητικά Όργανα» και τις διατά¬ 
ξεις του π.δ. 95/2000 (Φ.Ε.Κ. 76/2000) «Οργανισμός του 
Υπουργείου Υγείας και Πρόνοιας». 

2. Τις διατάξεις του αρθ. 16 του ν.3205/2003 (ΦΕΚ 
297/Α723.12.2005)» Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις. 

3. Τις διατάξεις του ν. 3329/2005 (ΦΕΚ 81/Α74.4.2005) 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις». 

4. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας της Δ.Υ.ΠΕ. Δυτικής Ελ¬ 
λάδας, λόγω των αυξημένων υπηρεσιακών αναγκών. 

5. Το γεγονός ότι από την απόφαση αυτή θα προκλη- 
θεί δαπάνη ύψους ενενήντα τριών χιλιάδων εξακοσίων 
τριάντα έξι ευρώ (93.636 €) η οποία θα βαρύνει το προ¬ 
ϋπολογισμό της Δ.Υ.ΠΕ. Δυτικής Ελλάδας. 

6. Το υπ’ αριθμ. 7964/2.6.2006 έγγραφο της Δ.Υ.ΠΕ. 
Δυτικής Ελλάδας, αποφασίζουμε: 

Εγκρίνουμε την υπερωριακή απασχόληση πενήντα 
ενός (51) υπαλλήλων της Κεντρικής Υπηρεσίας της Δι¬ 
οίκησης Υγειονομικής Περιφέρειας Δυτικής Ελλάδας 
και μέχρι δέκα οκτώ χιλιάδες τριακόσιες εξήντα (18.360) 
ώρες από 1.7.2006 έως 31.12.2006. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση πραγματικών, επειγου- 
σών υπηρεσιακών αναγκών. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
και τις ώρες από 15.00 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η υπάλλη¬ 
λος Μπακούρου Κυριακή. 

Η δαπάνη που προκύπτει από την ανωτέρω υπερωρια- 


κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2006. 

Η απόφαση ισχύει ένα μήνα πριν από τη δημοσίευσή 
της σε φύλλο της Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. ΔΥΙδ/62941 (7) 

Τροποποίηση της υπ’ αριθμ. ΔΥ1 δ/112714/21.10.2005 (ΦΕΚ 
1528/7.11.2005 τ.Β') απόφασης τροποποίησης του Τρί¬ 
του Περιφερειακού Συμβουλίου Επιλογής και Αξιολό¬ 
γησης των Επιμελητών Α' και Β' Ιατρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 
τ.Α'). 

2. Τις διατάξεις της παρ. 8 του άρθρου 11 του ν. 2889/2001 
(Φ.Ε.Κ. 37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις», όπως 
τροποποιήθηκε μεταγενέστερα με την παρ. 12 του άρ¬ 
θρου 19 του ν. 3106/2003 (ΦΕΚ 30/2003 τ.Α') και τα εδάφια 
1 και 4° της παρ. Δ του άρθρου 20 του ν. 3172/2003 (ΦΕΚ 
197/2003 τ,Α'). 

3. Τις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλ¬ 
λες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, Συ¬ 
νήγορος Υγείας και Κοινωνικής Αλληλεγγύης και λοιπές 
διατάξεις». 

5. Τις διατάξεις των άρθρων 1, 38 παρ. 3 και 42 του 
ν. 3329/2005 (Φ.Ε.Κ. 81/4.4.2005 τ.Α') «Εθνικό Σύστημα 
Υγείας και Κοινωνικής Αλληλεγγύης και λοιπές δια¬ 
τάξεις». 

6. Τ ις αποφάσεις υπ’ αριθμ. ΔΥ1 δ/59163/14.6.2005 (ΦΕΚ 
846/22.6.2005 τ.Β'), όπως τροποποιήθηκε μεταγενέστερα 
και ΔΥ1 δ/112714/21.10.2005 (ΦΕΚ 1528/7.11.2005 τ.Β'). 

7. Την από 16.3.2006 αίτηση παραίτησης της Μαρίας - 
Αιμιλίας Τσουτσουλοπούλου. 

8. Την υπ’ αριθμ. 1007/24.5.2006 απόφαση της Εκτε¬ 
λεστικής Επιτροπής του Κεντρικού Συμβουλίου Υγείας, 
αποφασίζουμε: 

1. Τροποποιούμε την υπ’ αριθμ. ΔΥ1 δ/112714/21.10.2005 
(ΦΕΚ 1528/7.11.2005 τ.Β') απόφαση και διορίζουμε στο 
Τρίτο Περιφερειακό Συμβούλιο Επιλογής και Αξιολό¬ 
γησης των Επιμελητών Α' και Β' Ιατρών Ε.Σ.Υ. αρμό¬ 
διο για την περιοχή ευθύνης των Δ.Υ.ΠΕ. Α' και Β' Κε¬ 
ντρικής Μακεδονίας, Δυτικής Μακεδονίας, Ανατολικής 
Μακεδονίας και Θράκης, με έδρα του την έδρα της 
Α' Δ.Υ.ΠΕ. Κεντρικής Μακεδονίας, στην ειδικότητα της 
Οδοντιατρικής τακτικό εισηγητή τον Στέφανο Στεφα- 
νίδη, Αναπληρωτή Διευθυντή Οδοντιατρικής στο Γενικό 
Νοσοκομείο Θεσσαλονίκης «ΙΠΠΟΚΡΑΤΕΙΟ», σε αντικα¬ 
τάσταση της Μαρίας - Αιμιλίας Τσουτσουλοπούλου, 
που παραιτήθηκε. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Ο ανωτέρω διορίζεται για το υπόλοιπο της θητείας 
της αντικαθισταμένης. 

3. Κατά τα λοιπά ισχύει η υπ’ αριθμ. ΔΥ1 δ/59163/14.6.2005 
(ΦΕΚ 846/22.6.2005 τ.Β') απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. ΔΥΙδ/οικ. 79281 (8) 

Τροποποίηση της υπ’ αριθμ. ΔΥΙδ/οικ. 112789/21.10.2005 
(ΦΕΚ 1558/11.11.2005 τ.Β') απόφασης τροποποίησης 
του Πέμπτου Περιφερειακού Συμβουλίου Επιλογής 
και Αξιολόγησης των Επιμελητών Α' και Β' Ιατρών 
Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 
τ.Α'). 

2. Τις διατάξεις της παρ. 8 του άρθρου 11 του ν. 2889/2001 
(Φ.Ε.Κ. 37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις», όπως 
τροποποιήθηκε μεταγενέστερα με την παρ. 12 του άρθρου 
19 του ν. 3106/2003 (ΦΕΚ 30/2003 τ.Α') και τα εδάφια 1 
και 4α της παρ. Δ του άρθρου 20 του ν. 3172/2003 (ΦΕΚ 
197/2003 τ.Α'). 

3. Τ ις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλ¬ 
λες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, Συ¬ 
νήγορος Υγείας και Κοινωνικής Αλληλεγγύης και λοιπές 
διατάξεις». 

5. Τ ις διατάξεις των άρθρων 1,38 και 42 του ν. 3329/2005 
(Φ.Ε.Κ. 81/4.4.2005 τ.Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Την υπ’ αριθμ. ΔΥΙδ/οικ. 112789/21.10.2005 (ΦΕΚ 
1558/11.11.2005 τ.Β') απόφασή μας. 

7. Την από 30.11.2005 αίτηση παραίτησης του Ιωάννη 
Μπουναρτζή. 

8. Την υπ’ αριθμ. 1007/24.5.2006 απόφαση της Εκτε¬ 
λεστικής Επιτροπής του Κεντρικού Συμβουλίου Υγείας, 
αποφασίζουμε: 

1. Τροποποιούμε την ανωτέρω (6) σχετική απόφαση 
μας και διορίζουμε στο Πέμπτο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και 
Β' Ιατρών Ε.Σ.Υ., αρμόδιο για την περιοχή ευθύνης των 
Δ.Υ.ΠΕ. Θεσσαλίας και Στερεός Ελλάδας, με έδρα του 
την έδρα της Δ.Υ.ΠΕ. Θεσσαλίας στην ειδικότητα της 
Οδοντιατρικής αναπληρωματικό μέλος τον Μιχαήλ 
Κατσουράκη, Επιμελητή Α' Οδοντιατρικής στο Γενικό 
Νοσοκομείο Λάρισας «ΚΟΥΤΛΙΜΠΑΝΕΙΟ ΚΑΙ ΤΡΙΑΝΤΑ- 
ΦΥΑΛΕΙΟ», σε αντικατάσταση του Ιωάννη Μπουρνατζή, 
που παραιτήθηκε. 

2. Η θητεία του ανωτέρω διοριζομένου λήγει μαζί με 
το υπόλοιπο της θητείας των άλλων μελών του Συμ¬ 
βουλίου. 

3. Κατά τα λοιπά ισχύει η ανωτέρω τροποποιούμενη 
απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. ΔΥΙδ/76263 (9) 

Τροποποίηση της υπ’ αριθμ. ΔΥ1 δ/133725/04/21.1.2005 Ο.Ε. 
(ΦΕΚ 111/31.1.2005 τ.Β') απόφασης συγκρότησης του 
Δεύτερου Περιφερειακού Συμβουλίου Επιλογής και 
Αξιολόγησης των Επιμελητών Α' και Β' Ιατρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 
τ-Α'). 

2. Τ ις διατάξεις της παρ. 8 του άρθρου 11 του ν. 2889/2001 
(Φ.Ε.Κ. 37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις.», όπως 
τροποποιήθηκε μεταγενέστερα με την παρ. 12 του άρθρου 
19 του ν. 3106/2003 (ΦΕΚ 30/2003 τ.Α') και τα εδάφια 1 
και 4α της παρ. Δ του άρθρου 20 του ν. 3172/2003 (ΦΕΚ 
197/2003 τ.Α'). 

3. Τις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλ¬ 
λες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, Συ¬ 
νήγορος Υγείας και Κοινωνικής Αλληλεγγύης και λοιπές 
διατάξεις». 

5. Τ ις διατάξεις των άρθρων 1,38 και 42 του ν. 3329/2005 
(Φ.Ε.Κ. 81/4.4.2005 τ.Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Την υπ’ αριθμ. ΔΥ1 δ/133725/04/21.1.2005 Ο.Ε. (ΦΕΚ 
111/31.1.2005 τ.Β') απόφασή μας, όπως τροποποιήθηκε 
και συμπληρώθηκε μεταγενέστερα. 

7. Το γεγονός ότι η Σταυρούλα Αργυροπούλου - Μπου- 
φούνου συνταξιοδοτήθηκε. 

8. Το υπ’ αριθμ. 1770/23.6.2006 έγγραφο του Πανελλή¬ 
νιου Ιατρικού Συλλόγου, αποφασίζουμε: 

1. Τροποποιούμε την ανωτέρω (6) σχετική απόφαση 
μας και διορίζουμε στο Δεύτερο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και 
Β' Ιατρών Ε.Σ.Υ., αρμόδιο για την περιοχή ευθύνης της 
Γ' Δ.Υ.ΠΕ. Αττικής, των Δ.Υ.ΠΕ. Α' και Β' Νοτίου Αιγαίου 
και Βορείου Αιγαίου και της Δ.Υ.ΠΕ. Κρήτης, με έδρα 
του την έδρα της Γ' Δ.Υ.ΠΕ. Αττικής στην ειδικότητα της 
Πλαστικής Χειρουργικής τακτικό μέλος τον Δημοσθένη 
Τσούτσο, Διευθυντή Πλαστικής Χειρουργικής στο Γενικό 
Νοσοκομείο Αθηνών «Γ. ΓΕΝΝΗΜΑΤΑΣ», σε αντικατά¬ 
σταση της Σταυρούλας Αργυροπούλου - Μπουφούνου, 
που συνταξιοδοτήθηκε. 

2. Η θητεία του ανωτέρω διοριζομένου λήγει μαζί με 
το υπόλοιπο της θητείας των άλλων μελών του Συμ¬ 
βουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε και συμπληρώθηκε με¬ 
ταγενέστερα. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 7426 (10) 

Κατάργηση ειδικοτήτων Ι.Ε.Κ. του Ο.Τ.Ε.Κ. που είχαν 
ιδρυθεί βάσει του β.δ. 151/1971. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 24 παρ.1 και 6 παρ. 1.16 του 
ν.3105/7.2.2003 «Τουριστική εκπαίδευση και κατάρτιση, 
ρυθμίσεις για τον τουρισμό και άλλες διατάξεις» (ΦΕΚ 
29/Β710.2.2003). 

2. Τις διατάξεις του άρθρου 5 παρ. 6 του ν. 2009/1992 
«Επαγγελματική Εκπαίδευση - Αθλητές κ.λπ. διατάξεις» 
(ΦΕΚ 18/Α71992). 

3. Του π.δ. 122/2004 «Ανασύσταση του Υπουργείου 
Τουρισμού» (ΦΕΚ 85/Α'/2004). 

4. Του ν. 3270/8.10.2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού». (ΦΕΚ 
187/Α72004). 

5. Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α72006). 

6. Την υπ’ αριθμ. 2864/3.3.2006 (ΦΕΚ 65/Γ/10.3.2006) 
κοινή απόφαση του Πρωθυπουργού και του Υπουργού 
Τουριστικής Ανάπτυξης «Διορισμός Γενικής Γραμματέως 
του Υπουργείου Τουριστικής Ανάπτυξης». 

7. Την υπ’ αριθμ. 228/17.5.2006 απόφαση που λήφθηκε 
στην 11η Συνεδρίαση του Δ.Σ. του ΟΤΕΚ. 

8. Το υπ’ αριθμ. Φ.96/15/6692/8.6.2006 έγγραφο του ΟΤΕΚ. 

9. Το γεγονός ότι από την παρούσα απόφαση δεν θα 
προκληθεί επιπλέον δαπάνη σε βάρος του τακτικού 
προϋπολογισμού του ΟΤΕΚ, αποφασίζουμε: 

1. Εγκρίνουμε την κατάργηση των ειδικοτήτων «Στελε¬ 
χών Τουριστικών Επιχειρήσεων» και «Στελεχών Οργάνω¬ 
σης και Ψυχαγωγίας» που είχαν ιδρυθεί από τον Ο.Τ.Ε.Κ. 
κατ’ εξουσιοδότηση του β. δ/τος 151/1971 και οι οποίες 
έχουν πάψει να λειτουργούν από το εκπαιδευτικό έτος 
2004-2005, καθ’ όσον δεν συντρέχουν πλέον οι λόγοι 
και οι προϋποθέσεις για την ύπαρξη τους. 

2. Από την παρούσα απόφαση δεν προκύπτει επιπλέον 
δαπάνη σε βάρος του τακτικού προϋπολογισμού του 
ΟΤΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Η ΥΠΟΥΡΓΟΣ 

ΦΑΝΝΗ ΠΑΛΛΗ ΠΕΤΡΑΔΙΑ 
-♦- 

Αριθμ. 127 (11) 

Έγκριση λεπτομερειών εφαρμογής του Κώδικα Διαχεί¬ 
ρισης του Συστήματος και Συναλλαγών Ηλεκτρικής 
Ενέργειας σχετικά με την υποβολή προγραμμάτων 
εισαγωγών ηλεκτρικής ενέργειας κατά το θέρος του 
έτους 2006. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Κατά την τακτική συνεδρίαση της, στην έδρα της, την 
27η Ιουνίου 2006 και λαμβάνοντας υπόψη: 


1. Τις διατάξεις του ν. 2773/1999 (ΦΕΚ Α' 286/22.12.1999), 
όπως τροποποιήθηκε και ισχύει, και ειδικότερα τις δι¬ 
ατάξεις της παραγράφου 4 του άρθρου 19 και της πα¬ 
ραγράφου 4 του άρθρου 20 του νόμου αυτού. 

2. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας, ο οποίος 
εγκρίθηκε με την υπ’ αριθμόν Δ5-ΗΛ/Β/οικ./8311/9.5.2005 
απόφαση του Υπουργού Ανάπτυξης (ΦΕΚ Β' 655/17.5.2005) 
και ειδικότερα τις διατάξεις των Αρθρων 321 έως και 
323 αυτού. 

3. Τις διατάξεις του Κώδικα Συναλλαγών Ηλεκτρι¬ 
κής Ενέργειας, ο οποίος εγκρίθηκε με την υπ’ αριθμόν 
Δ5/Β/Φ1/οικ.8988 (ΦΕΚ Β' 623/25.5.2001) απόφαση του 
Υπουργού Ανάπτυξης και ειδικότερα τις διατάξεις του 
Κεφαλαίου Η' αυτού. 

4. Την από 31.5.2005 εισήγηση της ΔΕΣΜΗΕ Α.Ε. με υπ’ 
αριθμ. 4146 (ΡΑΕ/1.28380/1.6.2005). 

5. Την από 6.6.2005 απόφαση της ΡΑΕ υπ’ αριθμ. ΡΑΕ/ 
0-10475 με θέμα «Εγκριση λεπτομερειών εφαρμογής του 
Κώδικα Διαχείρισης του Συστήματος και του Κώδικα 
Συναλλαγών Ηλεκτρικής Ενέργειας σχετικά με την υπο¬ 
βολή προγραμμάτων εισαγωγών ηλεκτρικής ενέργειας 
κατά το θέρος του έτους 2005». 

6. Την από 31.5.2006 εισήγηση της ΔΕΣΜΗΕ Α.Ε. με υπ’ 
αριθμ. 3530 (ΡΑΕ/1.38699/31.5.2006). 

7. Το γεγονός ότι σύμφωνα με την 31.5.2006 εισήγηση 
της ΔΕΣΜΗΕ Α.Ε. υφίσταται αυξημένος κίνδυνος για 
την ασφάλεια τροφοδοσίας της χώρας με ηλεκτρική 
ενέργεια κατά το θέρος του τρέχοντος έτους. Κατά συ¬ 
νέπεια, ο έγκαιρος προγραμματισμός και η διασφάλιση 
της διενέργειας των εισαγωγών ηλεκτρικής ενέργειας 
καθίστανται αποφασιστικής σημασίας για την ασφάλεια 
τροφοδοσίας της χώρας με ηλεκτρική ενέργεια κατά 
το θέρος του έτους αυτού. 

8. Το γεγονός ότι η υποβολή ημερήσιων προσφορών 
ηλεκτρικής ενέργειας μία ημέρα πριν την ημέρα στην 
οποία αναφέρονται οι προσφορές αυτές, σύμφωνα με 
τις διατάξεις του Αρθρου 321 του Κώδικα Διαχείρισης 
του Συστήματος και Συναλλαγών Ηλεκτρικής Ενέργειας, 
περιορίζει τις δυνατότητες έγκαιρου προγραμματισμού 
της κάλυψης του φορτίου της χώρας, λόγω της κρι¬ 
σιμότητας των συνθηκών για το θέρος του 2006, και 
ειδικότερα περιορίζει τις δυνατότητες του Διαχειριστή 
του Συστήματος να επιτυγχάνει τη μεγιστοποίηση της 
εισαγόμενης ηλεκτρικής ενέργειας, όταν προβλέπει ότι 
αυτό απαιτείται για την κάλυψη του φορτίου. 

9. Το γεγονός ότι οι υποβάλλοντες προσφορές έγ¬ 
χυσης ηλεκτρικής ενέργειας στο Σύστημα μέσω εισα¬ 
γωγών, οφείλουν να διασφαλίζουν τη μεταφορά μέσω 
των ηλεκτρικών συστημάτων μεταφοράς γειτονικών 
χωρών της εισαγόμενης ηλεκτρικής ενέργειας, κατά 
το Αρθρο 321 του Κώδικα Διαχείρισης του Συστήματος 
και Συναλλαγών Ηλεκτρικής Ενέργειας. Η ενδεχόμενη 
επαναλαμβανόμενη υψηλή οικονομική επιβάρυνση των 
εισαγωγέων λόγω μη έγκαιρου προγραμματισμού των 
εισαγωγών και εμφάνισης συμφόρησης σε γειτονικό σύ¬ 
στημα μεταφοράς, δύναται να παρεμποδίζει την εκπλή¬ 
ρωση της υποχρέωσης τους αυτής, αποφασίζουμε: 

Στο πλαίσιο των αρμοδιοτήτων της ΡΑΕ κατά το άρ¬ 
θρο 19 παρ. 3 του ν. 2773/1999, ως εξής: 

1. Οι έχοντες δικαίωμα εισαγωγών ηλεκτρικής ενέρ¬ 
γειας μέσω των διασυνδέσεων οφείλουν, για εισαγωγές 
κατά την περίοδο από την 3η Ιουλίου 2006 έως και την 

20η Αυγούστου 2006, να υποβάλλουν προγραμματισμό 
των εισαγωγών τους για κάθε εβδομάδα η οποία άρ- 
χεται από ημέρα Δευτέρα, και για κάθε ώρα όλων των 
ημερών της εβδομάδας, έως την 12η ώρα της Τετάρτης 
που προηγείται της εβδομάδας αυτής. 

2. Ο ως άνω προγραμματισμός των εισαγωγών από 
έκαστο δικαιούχο δύναται να τροποποιηθεί, κατά την 
υποβολή της αντίστοιχης ημερήσιας προσφοράς κατά 
το άρθρο 321 του Κώδικα Διαχείρισης του Συστήματος 
και Συναλλαγών Ηλεκτρικής Ενέργειας, μόνον τεκμηρι¬ 
ωμένα και για σοβαρούς και μη δυνάμενους να προβλε- 


φθούν λόγους. Ο Διαχειριστής του Συστήματος οφείλει 
να γνωστοποιεί στη ΡΑΕ τις περιπτώσεις αυτές τροπο¬ 
ποίησης του προγραμματισμού εισαγωγών, καθώς και 
την παρασχεθείσα τεκμηρίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 
Ο Πρόεδρος 
Μ. ΚΑΡΑΜΑΝΗΣ 

